ЦЕНТАР ЗА ПРЕВЕНЦИЈУ И КОНТРОЛУ БОЛЕСТИ –Анализа вакцинама превентабилних болести и обухвата вакцинације

Анализирајући **вакцинама превентабилне болести** у Јужнобанатском округу **Дифтерија** је елиминисана, задњи случај обољења од **Тетануса** новорођенчади забележен је 1974. године и није регистрован ни један случај Тетануса.

Познато је да је Јужнобанатски округ тетаногено подручје, а због развијености пољопривреде долази до великог броја повреда. У току 2019. године је било 7804 повреда за 12% повређених мање него 2018. године (8898), од тога је 6718 особа примило хумани имуноглобулин, дато је 15806 дозе вакцине против тетануса што је за 12% мање него 2018 (18082) а код 3657 лица је апликовано три дозе вакцине и ХТИГ.

**Велики кашаљ** који је све до 2015. године био сведен на појединачна јављања, у 2015. години имали смо 13 пријављених оболелих, у 2016. пет, у 2017 два, а у 2019. години је било 8 што је скоро двоструко мање него 2018. године (13) и на петогодишњем је просеку посматрања (8,20). Овакво повећање броја оболелих од пертусиса се бележи у односу на 2017. години зато што је у 2018. години било пријављено породична епидемија Пертусиса са три оболела као и након ендемизирања пертусиса на ЈБО и у Војводини, бољег клиничког препознавања појединачних случајева од стране педијатра. Од тога лабораторијски су потвђена била 7 случаја пертусиса и 1 је пријављена на основу клиничке слике. Највише оболелих је било у добној групи од 10-14 година (4), затим пд 7-9 (2) и од 15-19 година једна пријава и од 30-39 година (1). Петоро је било потпуно вакцинисани за свој узраст, двоје непотпуно вакцинисани и један непознатог вакциналног статуса.

Захваљујући високом обухвату деце, вакцином против **дечје парализе** од 1962.године није регистрован ниједан случај овог обољења. Од априла 1998.године врши се активни надзор над акутним флакцидним парализама (АФП) и Полиомијелитисом. И током 2019. године учествујемо у националним програмима: одржавање статуса земље без полиомијелитиса који спроводимо кроз надзор над акутном флакцидном парализом (АФП) према методологији СЗО на територији Јужнобанатског округа, као и у елиминацији тетануса новорођенчади, аутохтоних малих богиња, као и превенцији конгениталног рубела синдрома, према методологији СЗО. У 2011. години, 2012., 2013., 2015. и 2017. години нисмо имали ни једну сумњу на АФП, у 2014. године смо имали једну пријављену сумњу на АФП, која је била негативна, као и 2016. године када смо имали пријављену сумњу на АФП која је стављена под активни надзор и била је негативна, док у 2019. години као ни 2018. није било сумњи.

У Јужнобанатском округу 2019. години обухват вакцином против дечије парализе био је: ДТаП-ИПВХиБ вакцинација 96,85%, ревакцинација у 2. години 92,94% у 7. години бОПВ 97,81%, у 14. години бОПВ 99,41%;

 Од 1995. године до 2013. године у Јужнобанатском округу се не региструје ни један пријављен случај оболења од **морбила**.

Како је 12.12.2014. потврђен један случај морбила у Вршцу, одрађен је пооштрен надзор исте године у ДЗ Вршац и Инфективно оделење ОБ Вршац који се спроводио и у 2015. години уз нулто дневно извештавање до краја Маја месеца 2015. године. Због новонастале неповољне епидемиолошке ситуацији по питању морбила у Србији од 2016 и 2017. године, прослеђиване су информације са педложеним мерама Надзорним јединицама домовима здравља ЈБО, ОБ Панчево, ОБ Вршац и Сектору за санитарни надзор и у 2018. години. Увидом у протоколе 2019. године, утврђено је да није регистровано пропуштање случајева сумње на морбиле а да исти нису пријављени-препознати у здравственом систему. За разлику од 2015. и 2016. године када није било пријављених оболелих од морбила у 2017. години на територији Јужнобанатског округа регистрована су укупно три случаја морбила, два са територије Панчева и један са територије Ковина. Сви су остварили контакте са потврђеним случајевима морбила у Београду и нису забележни нови случајеви сумње/обољења међу контактима оболелих. За разлику од 2018. године када је пријављено 20 оболелих од морбила 2019. године била је једна сумња која је одбачена. У 2019. години на територрији ЈБО вакцинисано је 250 здравствених радника са једном дозом и 166 са две дозе ММР вакцине.

У 2019. години нема пријава **Рубеле** као ни у петогодишњем посматраном периоду (0) имали смо једну сумњу која је одбачена.

**Паротитиса** није било као ни у 2018 години, а петогодишњи просек је 0,60. У 2014. години био је пријављен један поствакцинални Паротитис, у 2015. години имали смо пријаву једног оболелог који је уредно вакцинисан, 2016. године није било пријаве оболелих, 2017. пријављено је 2 оболелих ( вакцинисани).

Током 2019. године, биле су 4 пријаве болести од **акутног вирусни хепатитиса Б** што је двоструко више него2018. години (2) и на петогодишњем је просеку (4,00). Од акутног ВХБ у 2019. години није било смртних исхода као и 2018. године (0). **Хронични Хепатитиса Б** у 2019. години заступљен је са 9 пријављених што је за двепријаве више у односу на 2018. годину (7) и инциденцијом 3,06 и на петогодишњем је просеку посматрања (2,93). Од 2014.-2019. године када није било смртних исхода у овој групи заразних болести. Посматрајући вакцинални статус оболелих од акутног и хроничног вирусног хепатитиса Б, од 9 оболелих, 7 није вакцинисано за двоје је непознат вакцинални статус.

У задњем месецу трудноће у 2019. години тестирано је 29,59% трудница (600:609) на ХБсАг за 9 мање него 2018. године, од тога 2 теста су била ХБсАг позитивна као и 2018. године. У општини Панчево тестирано 41,60% трудница и две су позитивне (599:1440).

И у 2019. години спроводила се против ХБ вакцинација изложених лица преекспозициона код 76 особа и постекспозициона код 13 особа, као и лица у посебном ризику 40 укупно вакцинисаних.

Како је санитарна инспекција вршила надзор над спровођењем вакцинације здравствених радника против хепатитиса Б код здравствених радника у 2019. години, на територрији ЈБО потпуно вакцинисано са три дозе је 185 здравствених радника.

Посматрајући **обухват вакцинације на територији Јужнобанатског округа у 2019. години** изгледа овако:

ДТаП-ИПВХиБ и бОПВ вакцинација 96,85%, ревакцинација у 2. години 92,94% у 7. години бОПВ 97,81%, у 14. години бОПВ 99,41%; ревакцинација у 7. години ДТ 97,00%, у 14. години дТ 99,30%;

Ако посматрамо правовременост вакцинацијом вакцином ДТаП-ИПВХиБ деце рођене 2018. године која су вакцинисана унутар првих шест месеци она за општину Панчево износи 87,53% а у општини Вршац 92,91% што је добра правовременост.

Обухват примовакцинације ММР-вакцинација у 2. годиније 93,32%, ММР-ревакцинација у 7. години обухват је 97,42%. Ревизијом вакциналних картона у 2019. години вакцинисано је 194 обвезника ( вакцинисани 154 првом дозом, 39 ревакцинисаних другом дозом и 1 и прву и другу дозу). По календару имунизације нема ММР-ревакцинација у 12. години од 2011. године.

Као разлог за неимунизовање ММР вакцином на нивоу ЈБО због медицинских разлога пријављено је 138 обвезник за вакцинацију, од тога ДЗ Панчево је пријавило 94 обвезника, ДЗ Ковин 15, ДЗ Вршац 17, ДЗ Алибунар 6, ДЗ Б. Црква 4 и ДЗ Опово 2. Ако посматрамо правовременост вакцинацијом ММР деце рођене 2017. године и вакцинисана са навршених 12-15 месеци она за општину Панчево износи 59,71% а у општини Вршац 86,84%.

Од 2005. године је почела вакцинација против ВХБ, као обавезна по календару имунизације. У 2019. години обухват је у првој години са три дозе био 92,24%. Овако мали обухват јесте због недостатка педијатра у ДЗ Панчево обухват је 85,92%, па се правовременост није постигла и 176 деце је добило две дозе вакцине али није одрађена комплетна вакцинација са три дозе вакцине. Ревизијом вакциналних картона пропуштена годишта у ЈБО вакцинисано је 65 од планираних 75 обвезника.

Као и претходне године и 2019. године немамо ни једну пријаву Хаемофилусом инфллуенце тип б, а инциденција петогодишњег просек је 0,14. Обухват вакцинације износи 97,37 %.

Ове године пријављено је 27 оболелих од ТБЦ са Ин -9,19 што је мања у односу на прошлу годину (Ин-10,89) и испод је петогодишњег просека посматрање (Ин – 9,73). У 2019. години пријавено је један умрлих од ТБЦ, (Мт-0,34) за разлику од прошле године када је пријављен три пацијент са смртним исходом и Мт-1,02, и испод је петогодишњег просека посматрања (Мт-0,41). Обухват БЦГ вакцинацијом је ове године био 98.68%.

Од 2018. године уведена је имунизација против обољења изазваних Стрептококом пнеумоније- Пнеумококном коњугованом вакцином са три дозе. Обухват је на нивоу ЈБО 91,54% и испод је 95%. Недостизање обухвата од >95% јесте зато што је у дому здравља Панчево обухват Пнеумококном коњугованом вакцином са три дозе 85,14%, а разлог се може наћи у недостатку педијатра - политика одлагања вакцинације дуже од прописаног правилником о имунизацији.

И у 2019. години одрађена је имунизација против **грипа**. Укупно је вакцинисано 11000 лица, према узрасту 62% припада старијим од 65> година. По клиничким индикацијама вакцинисано је 83,54% (9190 особа), затим следе здравствени радници 8,44% (928 особа); установе социјалне заштите 6,84% (753 особа) и геронтолошки центри 1,17% (129 особа). Све дозе вакцине против грипа које су дистрибуиране су и утрошене.

Од почетка надзора узорковањем од стране ЗЈЗ Панчево у лабораторији ИЈЗ Војводине PCR тестирањем потврђена је инфекција вирусом грипа типа A(H1N1)pdm09 код 3 оболела пацијента: 1 из опште популација (Панчево), 2 из ОБ Панчево (1- Панчева, 1-Алибунара), а вирусом грипа типа А ( без подтипа) код 1 оболелог пацијента из сентинелног надзор - Одељења за здравствену заштиту деце ДЗ Панчево. Узорковањем од стране Инфективног оделења ОБ Панчево на Торлаку PCR тестирањем потврђена је инфекција вирусом грипа типа AH1P/2009 код 26 болнички лечених оболелих пацијената (14- Панчево, 4- Ковачица , 5- Ковин, 2- Алибунар и 1-Београд). Током сезоне пријављена су 10 смртна исхода која се могу повезати са грипом.

Подручје Јужнобанатског округа, као и територија Војводине карактерише се ендемичном епизоотијом беснила код дивљих животиња, углавном лисица, а изузетно и код домаћих (мачка, паса). Од 2010. до 2019. године на територији Јужнобанатског округа није било доказаног беснила код животиња, за разлику од 2009. године када је доказано беснило код 8 животиња: код 3 мачке (1мачка у општини Панчево, 2 мачке у општини Алибунар); 3 пса (3-општина Алибунар) и 2 лисице (1-општина Ковин и 1- општина Алибунар). Задњих деценија на овом подручју није забележен ниједан случај обољења код људи. Епидемиолошка служба Завода за Јавно здравља Панчево, Инфективно одељење ОБ Панчево и Инфективно одељење ОБ Вршац, врше антирабичну имунизацију. У антирабичној амбуланти ОБ Панчево прегледано је у 2019. години 611 пацијената уједених од животиња сумњиве на беснило 9% мање него 2018. године (671), а антирабичну заштиту примило је 23 пацијената ХРИГ и вакцину, што је исто као и 2018 (23). У антирабичној амбуланти ОБ Вршац прегледано је у 2019. години 285 пацијената уједених од животиња сумњиве на беснило за 36% мање него 2018. године (326), а антирабичну заштиту примило је 5 пацијента ХРИГ и вакцину, за четири мање него 2018. године (9), а један пацијент је примио само вакцину. У антирабичној амбуланти ЗЈЗ Панчево прегледано је у 2019. години 209 пацијенат уједених од животиња сумњиве на беснило за 11% више него 2018. године (187). Антирабичну заштиту је примило 23 пацијент и то ХРИГ и вакцину, за 9% више него 2018. године (21) док је један пацијент примио само вакцину. У антирабичним амбулантама Јужнобанатског округа прегледано је 1105 пацијента за 7% мање него 2018. године (1184) и 1% више у односу на петогодишњи ниво посматрања (1092). Код 53 пацијената је индикована антирабичну заштита за 2% мање него 2018. године (54) и дато је 128 дозе вакцина, за 2% више него 2018. године (126), што је у складу са епидемиолошком ситуацијом ЈБО а по препурукама критеријума за спровођење антирабичне заштите Завода за антирабичну заштиту Пастеровог завода Нови Сад.

У периоду од 01.01.2019.-31.12.2019. год. у Антирабичној станици ОБ Панчева Инфективно оделење дато је 36121ИЈ ХРИГ-а, а у ОБ Вршац Инфективно оделење, дато је 7220 ИЈ ХРИГ-а што је укупно за Јужнобанатског округа дато 43341 ХРИГ-а. Антирабичне станице имају веома добру сарадњу са службом Санитације ЈКП Панчево као и ветеринарском инспекцијском службом свих насељених места у циљу опсервације животиња сумњивих на беснило.

Укупно је од стране ЗЈЗ Панчево одрађена је у Пастеровом заводу контрола имунитета код 21 комплетно вакцинисаних особа. Код 14 пацијента заштитна вредност нивоа титра је била >= 0.5ИЈ/мл и успешно су вакцинисани против беснила а код 7 пацијента је био испод 0.5ИЈ/мл, те је захтевало бустер дозу која је и дата и после ње одрађен је ниво титра који је био задовољавајући код 6 пацијента. Kод једног пацијента титар антитела није био задовољавајући те су апликоване две дозе антирабичне вакцне и поново урађена контрола имунитета где је заштитна вредност нивоа титра је била >= 0.5ИЈ/мл и успешно је вакцинисан против беснила

Код троје пацијента није рађена контрола имунитета, нису се одазвали.

И даље је неопходно радити на основним стратегијама достизањa и одржавањa обухвата вакцинације преко 95% у свим вакцинама, и тиме постићи одржавање колективног имунитета популације против заразних болести као суштине заједничких напора у свим земљама света.

Начелник центра за превенцију и контролу болести

Мр сци мед. др Слађана Томић

специјалиста епидемиологије